Der skulle et mere end almindeligt bank på døren til.

"Jeg er ikke hjemme!" Sådan har en 34-årig mand fra Frederikshavn næppe sagt fredag aften, da Nordjyllands Politi stod foran mandens dør. Men alligevel var manden så højlydt rumsterende, at politiet kunne høre ham indenfor - selvom han ikke gad åbne. Politiet havde nemlig fået tip om narkosalg fra lejligheden. Det skriver kanalfrederikshavn.dk . Det viste sig nemlig, at manden var travlt ophængt. Han var i fuld gang med at tømme næsten 300 piller ud af vinduet. Var forberedte Desværre for ham havde politiet dog forberedt sig så godt, at de havde en betjent klar nedenfor til at gribe narkopusherens varer. Derfor måtte politiet handle hurtigt og hårdt, når den 34-årige ikke valgte at besvare døren. I stedet skaffede patruljen sig adgang til lejligheden med en dørhammer, der smadrede døren omkring låsen. Alt imens kunne betjenten, der greb posen ud af vinduet, gøre boet op: I alt havde den 34-årige smidt 285 Rivotril-tabletter ud af vinduet. Ud over det fandt politiet 99 Alprazolam-tabletter, 3,74 gram ketamin og 72 gram hash. Den 34-årige mand er nu sigtet for salg af euforiserende stoffer, melder Kanal Frederikshavn.